134. ΠΡΟΕΔΡΙΚΟ ΔΙΑΤΑΓΜΑ υπ’ αριθ.302 της 26 Ιουλ.-17 Αυγ.1995 (ΦΕΚ Α 166) Σύσταση Ειδικού Γραφείου στο Υπουργείο Πολιτισμού. ΄Εχοντας υπόψη: 1.Τις διατάξεις της παρ.5 του άρθρ.24 του Νόμ.1558/1985 «Κυβέρνηση και Κυβερνητικά ΄Οργανα» (ΦΕΚ Α΄137) σε συνδυασμό με τη διάταξη του τελευταίου εδαφίου της παρ.6 του άρθρ.6 του Νόμ.2026/1992 «Ρύθμιση θεμάτων οργάνωσης και προσωπικού της δημόσιας διοίκησης» (ΦΕΚ Α΄43). 2. Τη διάταξη της παρ.1 του αρθρ.36 του Νόμ.2190/1994 « Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης (ΦΕΚ Α΄28). 3. Τη διάταξη της παρ.3 του άρθρ.19 του Νόμ.1418/1984 Δημόσια ΄Εργα και ρυθμίσεις συναφών θεμάτων (ΦΕΚ Α΄23). 4.Τις διατάξεις του άρθρ.29Α του Νόμ.1558/1985 (ΦΕΚ Α΄137) όπως αυτό προστέθηκε με το άρθρ.27 του Νόμ.2081/92 (ΦΕΚ Α΄154) και το γεγονός ότι από τις διατάξεις του παρόντος προκαλείται δαπάνη σε βάρος του προϋπολογισμού ύψους 7.000.000 δρχ. περίπου ετησίως που θα καλυφθεί από τις πιστώσεις του τακτικού προϋπολογισμού του ΥΠ.ΠΟ. 5.Την αριθμ.292/1995 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Πολιτισμού, Οικονομικών και του Αναπλ. Υπουργού Περιβάλλοντος Χωροταξίας και Δημ. ΄Εργων, αποφασίζουμε: Σύσταση Ειδικού Γραφείου ΄Αρθρ.1.-Συνιστάται στο Υπουργείο Πολιτισμού, ειδικό γραφείο με αρμοδιότητα τη σχεδίαση και εκτέλεση του πολιτιστικού προγράμματος «Εθνικό Πολιτιστικό Δίκτυο Πόλεων» (Ε.Π.Α.Π.). Σελ. 1278(α) Τεύχος 1377 Σελ. 96 Αρμοδιότητες ΄Αρθρ.2.- Το συνιστώμενο γραφείο εκτελεί όλες τις απαραίτητες ενέργειες για την πραγμάτωση του σκοπού του Εθνικού Πολιτιστικού Δικτύου Πόλεων (Ε.Π.Δ.Π.), ιδίως δε την προώθηση της χρηματοδοτήσεως του Ε.Π.Δ.Π. από το Κοινοτικό Πλαίσιο Στήριξης (Κ.Π.Σ.) και την αξιοποίηση των πόρων που προέρχονται απ’ αυτό, την ανάπτυξη συνεργασίας κάθε μορφής με άλλες υπηρεσίες του δημοσίου, νομικά πρόσωπα δημοσίου δικαίου, επιχειρήσεις του δημοσίου, οργανισμούς τοπικής αυτοδιοίκησης και επιχειρήσεις που προβλέπονται στο Π.Δ.323/1989 (ΦΕΚ Α΄146) και άλλους φορείς του δημοσίου ή του ιδιωτικού τομέα για την υλοποίηση του Ε.Π.Α.Π. καθώς και το γενικό συντονισμό και την παρακολούθηση των έργων του προγράμματος αυτού. Ειδικότερα: Το αντικείμενο του γραφείου αυτού είναι το ακόλουθο: α)Η συνεργασία με τους φορείς, που αναφέρονται στο παρόν άρθρο, για την δημιουργία περιφερειακών πολιτιστικών θεσμών, την υποστήριξη υφιστάμενων τέτοιων θεσμών, καθώς και την με κάθε μέσο ενίσχυση αυτών. β) Η κατάρτιση προγραμματικών ή άλλων συμβάσεων με τους φορείς, όπως αναφέρονται στο παρόν άρθρο, που έχουν ως αντικείμενο την προώθηση πολιτιστικών εκδηλώσεων μόνιμου χαρακτήρα στην ελληνική επικράτεια. γ)Η παρακολούθηση της λειτουργίας και του προγράμματος δράσης των περιφερειακών θεσμών που θα ιδρυθούν ή που έχουν ιδρυθεί στο πλαίσιο του ΕΠΑΔ, σε συνεργασία με τα αρμόδια όργανα των περιφερειακών φορέων που συνέπραξαν στην ίδρυσή τους και τις αρμόδιες υπηρεσίες του ΥΠ.ΠΟ. ΄Αρθρ.3.-1. Το Ειδικό γραφείο υπάγεται απ’ ευθείας στον Υπουργό Πολιτισμού. 2.Λειτουργεί ως Διευθύνουσα Υπηρεσία για την εκπόνηση μελετών και την επίβλεψη των έργων για τα οποία είναι αρμόδιο. Χρέη προϊστάμενης αρχής ασκεί ο Γενικός Γραμματέας του Υπουργείου Πολιτισμού. Προϊστάμενος ΄Αρθρ.4.- Του Ειδικού γραφείου προΐσταται υπάλληλος του κλάδου ΠΕ3 Αρχιτεκτόνων, με βαθμό Α΄. 31.Π.α.133-134 Υπουργείο Πολιτισμού 